Hvordan+lage+pdf


 * PDF står for Portable Document Format** – og det har sine fordeler;
 * hvis du lager f.eks et word-dokument om til pdf tar det mindre lagringsplass – noe som gjør det mer funksjonelt å sende som vedlegg til epost //(det er vanligvis en begrensning på hvor stort vedlegget kan være, og er det stort tar det også tid å sende det og å laste det ned i andre enden)//
 * en pdf er omtrent som om du kopierer en side i en kopimaskin – du har en kopi, men du kan ikke redigere den (//en sannhet med litt moderasjon; i enkelte program kan du gjøre endringer i pdf også, men det går jeg ikke inn på her//). Fordelen er at ingen kan endre på det du sender ut, f.eks ikke endre grunnlagsdata i et regneark eller endre ¨på teksten du har skrevet i et dokument
 * pdf egner seg godt i forhold til webpublisering fordi man kan holde sidenummerering, innholdsfortegnelse osv intakt (//at teksten ikke blir delt på andre steder enn i// originaldokument) og leser/mottaker som ønsker å skrive ut bare deler kan selv velge hvilke sider som er aktuelle å skrive ut.


 * CutePDF Writer**

CutePDF Writer er et gratisprogram som er veldig enkelt i bruk og som gjør at du kan konvertere dokumenter, regneark osv til PDF. Programmet laster du ned fra [|www.cutepdf.com] (men du må altså installere det på egen PC).

Når du trykker på lenka som er markert i bildet over får du først spørsmål om “Kjøre”, “Lagre” eller “Avbryt” – og du velger “Kjøre”, deretter bestemmer hvor fila skal installeres osv. Når fila er installert vil du finne igjen CutePDF som en skriver (printer) og måten du bruker den på er som følger:

Hvis du skal gjøre et dokument, regneark eller lignende om til PDF må du ha dokumentet åpent, velge //Fil-skriv// ut på menylinjen – og når du får opp skrivervalg skal du velge CutePDF. Deretter får du spørsmål om hvor den skal lagres (det bestemmer du jo selv) – og trykker OK. Det er det hele - og det blir konvertert til PDF automatisk. Du kan gjøre det samme med websider – gjør samme prosess med //Fil-Skriv// ut som beskrevet over…og du vil få en pdf av den websiden du står på. Jeg har også brukt programmet sammen med Creaza (//bl.a tegneserie og tankekart//) – her har jeg f.eks laget en tegneserie, deretter har jeg valgt skriv ut (//du kan velge hvor mange tegneserieruter du vil ha på hvert ark//) og så valgt CutePDF som skriver slik at jeg får en pdf (//som jeg senere kan skrive ut eller jeg kan laste den opp i f.eks et LMS som en besvarelse på oppgave//).

Dersom det viser seg at du har feil i fila som du har konvertert må du først endre i originalfil og så lage en ny pdf siden du ikke kan korrigere i pdf’en.

Det finnes også mange andre program du kan bruke for å konvertere til pdf – men dette er enkelt i bruk og kan anbefales. //PS: for å kunne lese pdf må du gjerne ha installert// //Adobe Acrobat Reader// //- dette er gratis.//.